கேள்வி: அல்பிரட் தம்பிஐயா - அரசியல் பணி குறித்து விரிவாக சொல்லுங்கள்.
பதில்: தம்பிஐயா 1947 ஆம் ஆண்டில் இலங்கை நாடாளுமன்றத் தேர்தல், 1947 ஊர்காவற்துறை தேர்தல் தொகுதி தேர்தல் தொகுதியில் ஐக்கிய தேசியக் கட்சியின் ஆதரவுடன் சுயேட்சை (அரசியல்வாதி) போட்டியிட்டு 322 வாக்குகளால் வெற்றி பெற்று நாடாளுமன்றம் சென்றார். இவரது வணிக நிறுவனம் அரசு-நிறுவனமான கொழும்பு துறைமுக ஆணையத்துடன் வணிகத் தொடர்பில் உள்ளதால் தம்பிஐயாவின் தேர்வை எதிர்த்து இவரை எதிர்த்துப் போட்டியிட்ட ஏ. வி. குலசிங்கம் (அகில இலங்கைத் தமிழ்க் காங்கிரஸ்) வழக்குத் தொடுத்தார். இவ்வழக்கை விசாரித்த நீதிபதி பசநாயக்கா என்பவர் தம்பிஐயாவின் தெரிவு செல்லுபடியாகாது எனத் தீர்ப்பு வழங்கினார். அக்காலத்தைய தேர்தல் விதிகள் மேன்முறையீடு செய்ய அனுமதிக்காததால், அன்றைய டொன் ஸ்டீபன் சேனாநாயக்க அரசு தேர்தல் முறையீடுகளுக்கு மேன்முறையீட்டை அனுமதிக்கும் சட்டமூலத்தை 1948 ஆம் ஆண்டில் அவசர அவசரமாக நிறைவேற்றியது. தம்பிஐயாவின் மேன்முறையீட்டை விசாரித்த மூவர் அடங்கிய நீதிபதிகள் குழு தம்பிஐயாவுக்கு சார்பாகத் தீர்ப்பு வழங்கியது. தம்பிஐயாவின் பதவிக் காலத்தில் லைடன் தீவுக்கு யாழ்ப்பாணக் குடாநாடு இருந்தும், புங்குடுதீவு இருந்தும் தரைவழிப் போக்குவரத்துப் பாதைகள் அமைக்கப்பட்டன. தம்பிஐயா 1952 இல் இலங்கை நாடாளுமன்றத் தேர்தல், 1952 அகில இலங்கைத் தமிழ்க் காங்கிரஸ் கட்சியின் சார்பில் போட்டியிட்டு வெற்றி பெற்றார். தமிழ்க் காங்கிரஸ் கட்சி 1953 ஆம் ஆண்டில் சேனநாயக்கா அரசில் இருந்து விலகியது. ஆனாலும், தம்பிஐயா ஐக்கிய தேசியக் கட்சியில் சேர்ந்து அரசில் தொடர்ந்து இணைந்திருந்தார். 1956 ஆம் ஆண்டில் சிங்களம் மட்டும் சட்டம் சட்டத்திற்கு அன்றைய அரசு ஆதரவளித்ததைத் தொடர்ந்து அக்கட்சியில் இருந்து விலகினார். தம்பிஐயா பின்னர் இலங்கை நாடாளுமன்றத் தேர்தல், 1956, இலங்கை நாடாளுமன்றத் தேர்தல், மார்ச் 1960 நாடாளுமன்றத் தேர்தல்களில் போட்டியிட்டு இலங்கைத் தமிழரசுக் கட்சி வேட்பாளர் வி. ஏ. கந்தையாவிடம் தோற்றார். 1958 ஆம் ஆண்டு கொழும்பிலும் சுற்றுப் புறத்திலும் இலங்கைத் தமிழர் எதிராக இடம்பெற்ற இலங்கை இனக்கலவரம், 1958 போது பாதிப்புற்ற தமிழர்களை பாதுகாப்புக் காரணங்களுக்காக யாழ்ப்பாணம் அழைத்துச் செல்வதற்குத் தமது கப்பல்களைக் கொடுத்துதவினார்.